Eudes, dux de Bourgogne, contes d’Artois et de Bourgongne, palazins et sires de Salins, à nostre bailly d’Ostun et à nostre vier de ce lieu, salut. De grace especiaul nous avons onctroié et onctroions à noz amez doyen et chapitre d’Ostun, que en leur terre qu’il hont en nostre bailliaige d’Ostun et en la vierie de ce lieu, huns de noz sergenz tant seulement lequel li diz nostres viers y voudra commettre y officioit pour nous et en non de nous, et non d’autre de nos diz sergenz. Si mandons à vous baillef, et vous vier, que ceste grace vous leur tenez sanz venir en contre, tant comme il nous plairai. Donné en Talent nostre chastel, le ixme jour de juillet, l’an de grace mil CCC trente et huit.